三菱Fuso Aero King

三菱Aero King係三菱Fuso出嘅三軸雙層客車。

生產史同埋設計 
三菱Aero King係喺1983年嘅東京車展發表嘅其中一款雙層客車，1984年開始賣。佢嘅設計類似當年日本進口嘅雙層客車，都係後置引擎去行中軸，行李櫃喺上層車廂同埋中、尾軸之間，至於巴士高度受到日本法例限制而只得3.8米。多年嚟Aero King除咗引擎之外，設計並冇太大轉變。

Aero King主要喺日本本土用，通常用嚟做長途客車或者觀光車。而日野同埋Nissan Diesel先後退出雙層巴士生產，令Aero King成為唯一一款日本造嘅雙層巴士。

Aero King喺2005年因為廢氣排放等問題而停產，但去到2008年三菱Fuso再推出新嘅Aero King "Highway Liner"長途客車。不過喺2010年6月，由於日本推行新嘅廢氣排放標準所牽涉嘅開發成本問題，三菱Fuso宣佈Aero King會喺2010年8月再度停產。

型號一覽

三菱Aero King官方產品介紹

巴士型號